b'\n_START_ARTICLE_\nAmara lunicollis\n_START_SECTION_\nUtbredelse\n_START_PARAGRAPH_\nAmara lunicollis finnes i nesten hele Europa, men er noe sjeldnere i s\xc3\xb8r. Den finnes nord i Nord-Amerika og Asia. Finnes i Norge.\n_START_SECTION_\nUtseende\n_START_PARAGRAPH_\nAmara lunicollis er 7,5-9\xc2\xa0mm lang, metallisk og m\xc3\xb8rk p\xc3\xa5 farge. Brystskjoldets bakhj\xc3\xb8rner er tydelig avsatt, men uten \xc3\xa5 v\xc3\xa6re markert utstikkende. Sidene og bakhj\xc3\xb8rnene er like brede som dekkvingenes skuldre, slik at billen f\xc3\xa5r et ovalt utseende. Dekkvingene tredje rille-mellomrom (fra midtlinjen / s\xc3\xb8mmen) mangler helt b\xc3\xb8rstepunkter, en fordypning med ett stivt oppst\xc3\xa5ende h\xc3\xa5r.\n_START_SECTION_\nLevevis\n_START_PARAGRAPH_\nAmara lunicollis lever p\xc3\xa5 fuktige lokaliteter, v\xc3\xa5te gressenger, myromr\xc3\xa5der, langs vassdrag og lignende. Den tilh\xc3\xb8rer gruppen av insekter med fullstendig forvandling (holometabole insekter), som gjennomg\xc3\xa5r en metamorfose i l\xc3\xb8pet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.'